open-index/open-wikipedia-markdown huggingface dataset:
ברמר קלאבן

**ברמר קלאבן** (בגרמנית: **Bremer Klaben**, או בקיצור **Klaben**) הוא סוג של לחם מתוק מברמן, גרמניה.

## מאפיינים
הלחם הזה, המפורסם בצפון גרמניה, נאכל באופן מסורתי בעונת חג המולד. אומרים שברמר קלאבן טעים במיוחד כשהוא נאפה שבועיים לפני ההגשה. יש לו חיי מדף של מספר חודשים.

## מראה חיצוני
במאפה הזה יש יותר צימוקים מאשר בעוגת פירות רגילה. זהו לחם מהסוג שעשוי מפירות יבשים (במיוחד צימוקים), קמח, חמאה, סוכר, גרידת קליפת תפוז ולימון, רום, שקדים, שמרים ומלח, אם כי קיימות וריאציות רבות. תכונה שמבדילה אותו מה"סטולן" (Stollen) שהוא לחם מתוק, היא שהברמר קלאבן לא מאובק באבקת סוכר לאחר האפייה. המתכון שלו קשור קשר הדוק לחנות העוגות המסורתית שטקר שנוסדה בשנת 1742.

## היסטוריה
המסמך המוקדם ביותר הידוע המזכיר את הקלאבן הוא משנת 1593.

מאז דצמבר 2009 יש לו מעמד של כינוי מקור מוגן. העוגה בצורת לחם הצטרפה לשורות המובחרות של מזון שנהנים מסימנים גאוגרפיים מוגנים על פי חוקי האיחוד האירופי, כמו לחם זנגביל (בגרמנית: Lebkuchen) מנירנברג. ועדת הרגולציה של נציבות האיחוד האירופי פרסמה את ההודעה באמצעות כתב העת הרשמי שלה.

## הערות שוליים

קטגוריה:מאכלי חג המולד
קטגוריה:המטבח הגרמני
קטגוריה:סוגי לחם
קטגוריה:ברמן
מצלוגנתוס

**מצלוגנתוס** (שם מדעי: *Macelognathus*) הוא סוג קדום של דמוי-תנין, אשר חי באמריקה הצפונית במשך היורה העליון שלפני 156.3 עד 146.8 מיליון שנה מזמננו.

במקור הסוג נחשב לדינוזאור בעל קרבה לקנגנתיים, אך בהמשך סווג כדמוי-תנין מוקדם מהקבוצה הנכחדת Sphenosuchia . הדמיון לדינוזאור קשור לאבולוציה מתכנסת עקב אורח חיים דומה.

## מאפיינים
זוחל זה ידוע מממצאי מאובנים שהתגלו בשטח Como Bluff שבתצורת מוריסון בויומינג. הסוג נקרא בשמו בידי החוקר הידוע עותניאל צ'ארלס מארש בשנת 1884 על סמך ממצאי לסת תחתונה חלקית. ממצאים נוספים שלו התגלו בשטחי פרויטה שבקולורדו ב-2005. הסוג מכיל מין בודד, *Macelognathus vagans*.

הוא דמוי-תנין בעל מאפיינים של דינוזאור ויכולת מהירה. אולי הוא היה דו-רגלי והוא היה קל יחסית באורך של 1.2 עד 1.9 מטר בקירוב. ככל הנראה היה צייד מהיר של טרף קטן.

הסוג האלופוס לעיתים משויך לסוג זה ונחשב למוטל בספק בשל כך.

## קישורים חיצוניים

קטגוריה:בעלי חיים שתוארו ב-1884
קטגוריה:טקסונים שתוארו בידי עותניאל צ'ארלס מארש
קטגוריה:דמויי תנינאים מהיורה
קטגוריה:בעלי חיים שחיו ביורה עליון באמריקה הצפונית
קטגוריה:מאובני טקסונים שתוארו ב-1884
High School Musical: The Musical: The Series: The Soundtrack: The Final Season

***High School Musical: The Musical: The Series: The Soundtrack: Season 4*** הוא אלבום הפסקול לעונה הרביעית והאחרונה של סדרת הסטרימינג של דיסני+, "היי סקול מיוזיקל: המחזמר: הסדרה". הפסקול לעונה מכיל שירים מקוריים, כמו גם שירים מהסרט משנת 2008, "היי סקול מיוזיקל 3". האלבום יצא ב-9 באוגוסט 2023, יום אחד לאחר שהעונה האחרונה עלתה בשלמותה בשירות הסטרימינג.

## רקע
במאי 2022, חודשיים לפני שהסדרה "היי סקול מיוזיקל: המחזמר: הסדרה" החלב בשידורי עונתה השלישית, הסדרה חודשה לעונה רביעית. בספטמבר, באירוע D23 Expo השנתי, אושר שהמחזמר יהיה עיבוד תיאטרוני של הסרט משנת 2008, "היי סקול מיוזיקל 3".

## הרכב
הפסקול כולל שירים מקוריים וכן הקלטות חדשות של שירים מהסרט "היי סקול מיוזיקל 3".

## סינגלים
לפני עליית העונה בדיסני+, יצא שיר כסינגל ב-25 ביולי 2023, ששמו "High School Reunion" ובוצע על ידי קורבין בלו, מוניק קולמן, לוקאס גראביל, קייסי סטרוה, סופיה ויילי ומתיו סאטו.

## הוצאה וקידום
האלבום יצא באופן דיגיטלי ב-9 באוגוסט 2023.

## רשימת רצועות

## קישורים חיצוניים

## הערות שוליים

קטגוריה:אלבומי היי סקול מיוזיקל
קטגוריה:היי סקול מיוזיקל: המחזמר: הסדרה
קטגוריה:אלבומי מחזמר
קטגוריה:פסקולי טלוויזיה
קטגוריה:פסקולים באנגלית
קטגוריה:פסקולי וולט דיסני רקורדס
אות משמיים: הסימן הראשון

"**אות משמיים: הסימן הראשון**" (באנגלית: ***The First Omen***) הוא סרט אימה על-טבעי אמריקאי בבימויו של ארקשה סטיבנסון, ונכתב על ידי סטיבנסון, טים סמית' וקית' תומאס, ותסריט מאת בן ג'ייקובי. הסרט מהווה פריקוול לסרט "אות משמיים" משנת 1976, ועוקבת אישה אמריקאית שנשלחה לעבוד בכנסייה ברומא ומגלה תאוריית קונספירציה אפלה לבריאתו של אנטיכריסט. בסרט מככבים נל טייגר פרי, תאופיק ברהום, סוניה בראגה, ראלף אינסון וביל ניי.

הסרט עלה לאקרנים ב-5 באפריל 2024, ובישראל עלה לאקרנים ב-4 באפריל 2024.

## תקציר העלילה
אישה אמריקאית בשם מרגרט דאינו, נשלחת לעבוד בכנסייה ברומא ומגלה תאוריית קונספירציה אפלה על בריאתו של אנטיכריסט.

## צוות השחקנים והדמויות
* נל טייגר פרי – **מרגרט**
* סוניה בראגה – **סילביה**
* ראלף איינסן – **הכומר ברנן**
* ביל ניי – **לורנס**
* תאופיק ברהום
* מריה קבלרו
* ניקול סורייס
* צ'ארלס דאנס

## הפקה
באפריל 2016, הוכרז על פריקוול של "אות משמיים", בן ג'ייקובי כתסריטאי ואנטוניו קמפוס היה במגעים לבימוי. במאי 2022, אולפני המאה ה-20 החלו בפיתוח הסרט, ונמסר כי ארקשה סטיבנסון תביים את הסרט. בשלהי אוגוסט 2022, לוהקה נל טייגר פרי לצוות השחקנים. צילומי הסרט הסתיימו בינואר 2023.

## הפצה
הסרט עתיד לעלות לאקרנים ב-5 באפריל 2024, תחת הפצת אולפני המאה ה-20, בישראל הסרט עתיד לעלות לאקרנים ב-4 באפריל 2024.

## פרסים ומועמדויות

## קישורים חיצוניים

## הערות שוליים

קטגוריה:סרטי 2024
קטגוריה:סרטי אימה מ-2024
קטגוריה:סרטי אימה על-טבעיים אמריקאיים
קטגוריה:סרטי אולפני המאה ה-20
קטגוריה:סרטים אמריקאיים משנת 2024
מבצרי הטבעת מתקופת הוויקינגים

**מבצרי הטבעת מתקופת הוויקינגים** (בדנית: **Vikingetidens Ringborge**) הם קבוצה של חמישה אתרים ארכאולוגיים של מבצרי טבעת ויקינגיים במקומות שונים בדנמרק. חמשת המבצרים הוכרזו יחדיו כאתר מורשת עולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

בהסבר להחלטה על הכרזת אתר המורשת נכתב:

[מרכז|ממוזער|500px|שחזור של בית ויקינגי במבצר הטבעת של [פירקט.]]

## המבצרים

## קישורים חיצוניים

* Viking-Age Ring Fortresses – UNESCO
* Viking-Age Ring Fortresses – National Museum of Denmark


## הערות שוליים

קטגוריה:דנמרק: היסטוריה
קטגוריה:ויקינגים
קטגוריה:דנמרק: מבצרים
גורדון שילדנפלד

**גורדון שילדנפלד**' (בקרואטית: **Gordon Šildenfeld**; בגרמנית: **Gordon Schildenfeld**; נולד ב-18 במרץ 1985) הוא כדורגלן עבר קרואטי ממוצא אוסטרי ששיחק בעמדות המגן.

## ביוגרפיה
גורדון שילדנפלד נולד בשיבניק שביוגוסלביה. הוא עשה את צעדיו הראשונים בכדורגל במועדון שיבניק. בשנת 2007, נקנה על ידי הקבוצה דינמו זאגרב. הוא שיחק במדי הקבוצה במשך כחצי עונה בלבד. היה שחקן הרכב קבוע במשחקי ליגת האלופות וגביע אופ"א. בינואר 2008 נמכר לבשיקטש הטורקית תמורת סכום של 1.7 מיליון יורו. בבשיקטש שיחק למעשה רק עד סוף עונת 2007/08. לאחר מכן הושאל לדיסבורג הגרמנית ושנה אחרי זה – לשטורם גראץ האוסטרית. ביוני 2010 חתם שלידנפלד עם גראץ על חוזה לשלוש שנים.

בתום עונת 2010/11 מכרה גראץ את כרטיס השחקן של שלידנפלד לאיינטרכט פרנקפורט תמורת 1 מיליון יורו. שלידנפלד שיחק בשורות פרנקפורט עונה אחת, במהלכה היה אחד משחקני המפתח של הקבוצה ועזר לה לעלות חזרה לבונדסליגה הראשונה. לאחר עונה אחת בפרנקפורט – נמכר שלידנפלד לדינמו מוסקבה הרוסית תמורת 2 מיליון יורו.

### נבחרת קרואטיה
ב-19 בנובמבר 2009 שיחק שילדנפלד את משחקו הראשון בנבחרת הקרואטית – הוא נכנס כמחליף בדקה 59 במשחק ידידות מול נבחרת ליכטנשטיין. הוא זומן לסגל הנבחרת ליורו 2012, לקח חלק בכל שלושת משחקי הקבוצה בטורניר. שילדנפלד נסע עם הנבחרת למונדיאל 2014, אך לא שותף באף אחד ממשחקיה בתחרות.

ב 28 במרץ 2015 במשחק נגד  במסגרת מוקדמות יורו 2016 כבש שילדנפלד את שערו היחיד במדי הנבחרת. הוא השתתף גם ביורו 2016 עצמו, אך נטל חלק בשני משחקים בלבד – בשניהם נכנס כמחליף בדקה 90. לאחר יורו 2016 לא זומן יותר לסגל הנבחרת.
## תארים
* אליפות ליגת העל הקרואטית: 2007/08, 2015/16
* הגביע הקרואטי: 2008, 2016
* הגביע היווני: 2013/14
* אליפות הבונדסליגה האוסטרית: 2010/11
* הגביע האוסטרי : 2010
## קישורים חיצוניים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני שיבניק
קטגוריה:כדורגלני דינמו זאגרב
קטגוריה:כדורגלני דיסבורג
קטגוריה:כדורגלני בשיקטש
קטגוריה:כדורגלני שטורם גראץ
קטגוריה:כדורגלני איינטרכט פרנקפורט
קטגוריה:כדורגלני דינמו מוסקבה
קטגוריה:כדורגלני פאוק סלוניקי
קטגוריה:כדורגלני פנאתינאיקוס
קטגוריה:כדורגלני אנורתוסיס פמגוסטה
קטגוריה:כדורגלני אריס לימסול
קטגוריה:כדורגלני נבחרת קרואטיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:קרואטים שנולדו ב-1985
מקסים סראף

**מקסים סראף** (ברוסית: **Максим Сарраф **; נולד ב-15 במרץ 2005 במוסקבה שברוסיה) הוא כדורגלן סורי-רוסי המשחק בעמדת השוער במחלקת הנוער של צסק"א מוסקבה ובנבחרת סוריה.

## קריירת מועדונים
סראף משחק במחלקת הנוער של צסק"א מוסקבה.

## קריירה בינלאומית
סראף נכלל בסגל נבחרת סוריה לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

## קישורים חיצוניים

## הערות שוליים

קטגוריה:כדורגלנים סורים
קטגוריה:כדורגלנים רוסים
קטגוריה:שוערי כדורגל סורים
קטגוריה:שוערי כדורגל רוסים
קטגוריה:מוסקבה: כדורגלנים
קטגוריה:כדורגלני נבחרת סוריה
קטגוריה:כדורגלני גביע אסיה 2023
קטגוריה:סורים שנולדו ב-2005
קטגוריה:רוסים שנולדו ב-2005
ליאור גרטי

**ליאור גרטי** (נולד ב-12 בנובמבר 1974) הוא שחקן ישראלי, תסריטאי, מחזאי, מרצה, מנהל ומייסד של ה"סטודיו למשחק לילדים ונוער".

גרטי נולד וגדל בגדרה לאפרים, מהנדס אלקטרוניקה, ולעופרה, רופאה אלטרנטיבית. אחותו היא השחקנית נטע גרטי. בוגר הסטודיו למשחק של יורם לוינשטיין משנת 2002.

גרטי הוא בוגר לימודי משחק מול מצלמה בהדרכתה של רות דייכס, משנת 2005, בוגר קורס תסריטאות עם צביקה קרצנר באוניברסיטה הפתוחה משנת 2006, בוגר סדנת פיתוח סדרות אלטרנטיביות לטלוויזיה אצל אסף ציפור משנת 2009.

## תיאטרון
בשנת 2003 שיחק גרטי בתפקיד - חזוס ב"חבילות מאמריקה" מאת הילל מיטלפונקט ובבימויו בהבימה. 2004

בשנת 2004 שיחק בתפקיד הסרן במחזה "וויצק" מאת גיאורג ביכנר בבימוי אמיר קליגר בתיאטרון "המעבדה". באותה השנה שיחק בתפקיד החייל החדש ב"צפירה " - הצגת הבית של תיאטרון צוותא.

בשנת 2005 שיחק בהצגה "אליפים" בבימוי חגית רכבי בתיאטרון מדיטק, בתפקיד שאול.

בשנת 2006 שיחק בתפקיד יואב בהצגה "פלונטר" בבימוי יעל רונן בתיאטרון הקאמרי.

בשנת 2008 בתפקיד דיקון ב"סוד הגן הנעלם" בתיאטרון המדיטק, בימוי - גלעד קמחי. עוד באותה השנה בתפקיד ירחמיאל בהצגה "חסמבה" בתיאטרון אורנה פורת בבימוי אלון אופיר, ובתפקיד אשר בהצגה טירונות של תיאטרון אורנה פורת מאת ובבימוי הילל מיטלפונקט.

בשנת 2013 שיחק בתפקיד טרי ב"אם יש עוד לא מצאתי" בתיאטרון הספרייה, בבימוי אורלי רביניאן. ובתפקיד אופיר ב"משאלה אחת ימינה" בתיאטרון בית לסין בבימוי גלעד קמחי.

משנת 2014 שיחק בתפקיד נדיב בהצגה ״המוגבלים״, מאת גור קורן, זוכת קומדיית השנה בפרסי התיאטרון, תיאטרון בית ליסין, בימוי גלעד קמחי.

ובשנת 2019 שיחק בתפקיד כפול (גור ואורה)בהצגה פנסיה מוקדמת בתיאטרון צוותא, בבימוי דפנה רובינשטיין.

## טלוויזיה

בשנת 2003 שיחק גרטי בתפקיד אמיר בטלנובלה "משחק החיים".

בשנת 2006 שיחק בתפקיד דן בסדרת טלוויזיה של שי אביבי "בשורות טובות".

בשנת 2010 שיחק בתפקיד הגורו 2010 בסדרה "החברים של נאור".

בשנת 2011 שיחק בסדרה "2.3 בשבוע" בתפקיד - רוביצ'ק.

בשנת 2014 גרטי שיחק בתפקיד ערן אמיגה בסדרה "פצועים בראש".

בשנת 2016 גרטי שיחק בסרט הקולנוע "שבוע ויום", זוכה פסטיבל ירושלים ופסטיבל קאן בתפקיד אייל.

בשנת 2020 החל לשחק בסדרה "מנאייכ" בתפקיד יניב ששון.

## בימוי
בשנת 2003 ביים גרטי את ההצגה "בלב ים" מאת מרוז'יק שהוצגה בפסטיבלים ברחבי הארץ.

בשנת 2010 ביים וכתב את המונודרמה "אחד על אחד".

ב-2013 ביים את הצגת היחיד "גם לי יש אומן בבית" שהועלה במסגרת פסטיבל ישראל, בתיאטרון הסמטה ובצוותא.

בשנת 2014 ביים את ההצגה "פיקוח מיקוח" במסגרת פסטיבל תיאטרון קצר בצוותא.

## כתיבה ותסריטאות
גרטי היה שותף בפיתוח של הסדרה "משחק החיים" בשנת 2002, וב-2007 כתסריטאי של הטלנובלה "האלופה 2".

בשנת 2012 כתב גרטי מחזה על פי ספרו של אשכול נבו, "אבא של עמליה נוסע לאוסטרליה", למחזה בתיאטרון חיפה.

ב-2014 כתב את המחזה "הנקה ופיט" (על פי ספרו של רן כהן אהרונוב) לתיאטרון מדיטק, שזכה בפרס הבמה לילדים ונוער בקטגוריית הצגת השנה לילדים לשנת 2016.

בשנת 2024 עלה המחזה "אבא של עמליה נוסע לאוסטרליה" בתיאטרון אורנה פורת.

## קישורים חיצוניים
*
* ליאור גרטי, במיזם "אישים" לתיעוד היצירה הישראלית
* 
* 
* 
* 
* 
* 
* חיים נוי, ביקורת הצגה: אם יש עוד לא מצאתי, כרטיסים ברשת, 30 במאי 2013

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי תיכון אזורי דרכא ע"ש בגין (גדרה)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זוכי פרס הבמה לילדים ונוער
קטגוריה:ישראלים שנולדו ב-1974
האנטר טייסון

**האנטר טייסון** (באנגלית: **Hunter Tyson**; נולד ב-13 ביוני 2000) הוא כדורסלן אמריקאי המשחק בקבוצת דנוור נאגטס מליגת ה-NBA, בעמדת הפאוור פורוורד.

## קריירת מכללות
טייסון נולד במונרו שבקרוליינה הצפונית, ובין השנים 2018–2023 למד באוניברסיטת קלמסון אשר בקרוליינה הדרומית. בעונתו החמישית והאחרונה בקבוצת הכדורסל של האוניברסיטה (2022/2023) רשם ממוצעים של 15.3 נקודות, 9.6 ריבאונדים, 2.4 שלשות (ב-40.5% קליעה) ו-1.5 אסיסטים למשחק.

## קריירה מקצועית
טייסון נבחר בבחירה ה-37 של דראפט ה-NBA 2023, על ידי אוקלהומה סיטי ת'אנדר, ומיד הועבר בטרייד לדנוור נאגטס. ביולי 2023 חתם בנאגטס על חוזה ל-4 עונות, מתוכן 3 הראשונות מובטחות.

## קישורים חיצוניים

קטגוריה:אמריקאים ילידי קרוליינה הצפונית
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קלמסון
קטגוריה:כדורסלני דנוור נאגטס
קטגוריה:בחירות דראפט של אוקלהומה סיטי ת'אנדר
קטגוריה:אמריקאים שנולדו ב-2000
כביש הפינגווינים

**כביש הפינגווינים** (ביפנית: **ペンギン・ハイウェイ**) הוא רומן יפני משנת 2010 שנכתב על ידי הסופר היפני טומיהיקו מורימי. יצא לאור במקור בשנת 2010. הספר משלב אלמנטים מהז'אנרים מדע בדיוני, מסתורין ופנטזיה.

הצלחת הספר הובילה ליצירת עיבוד קולנועי בבימויו של הירויאסו אישידה וליצירה של סדרת מאנגה המבוססת על עלילת הספר.

## תקציר העלילה
העלילה מתרחשת בעיירה יפנית רגילה לכאורה ומתמקדת בילד סקרן בן 10 בשם אויאמה שמגלה שפינגווינים מתחילים להופיע בעיירה באופן מסתורי, לכאורה משום מקום. אויאמה הסקרן אשר נחוש לפענח את התעלומה מחליט לצאת ולגלות מהיכן הם מגיעים. אויאמה מגלה בהמשך שישנו קשר בין הפינגווינים לאישה מסתורית שעובדת במרפאת שיניים מקומית.

## הדמויות הראשיות
* **אויאמה** - ילד סקרן וחכם בן 10. אויאמה יוצא לחקור היטב מדוע פינגווינים מסתוריים החלו להופיע בעיירה שלו.
* **ליידי** - אישה מסתורית שעובדת במרפאת השיניים המקומית. היא מחליטה לסייע לאויאמה להשתפר בשחמט. היא הופכת בהמשך למושא אהבתו של אויאמה ולדמות מרכזית שתסייע לו להבין את האירועים הבלתי מוסברים המתחוללים בעיירה שלו.
* **אוצ'ידה** - חברו הביישן של אויאמה אשר מצטרף אליו במסע שלו לחשוף את האמת מאחורי ההתרחשויות המוזרות בעיירה.
* **האמאמוטו** - בת כיתתו של אויאמה. האמאמוטו היא ילדה חכמה במיוחד שמאוהבת באויאמה ומקנאה בליידי. מחליטה בהמשך לשתף עימו פעולה.
* **סוזוקי** - חבר לכיתה של אויאמה. סוזוקי הוא הבריון של הכיתה. הוא מאוהב בהאמאמוטו.
* **אביו של אויאמה** - מרבה לקחת חלק בנסיעות עסקים מחוץ ליפן.
* **אביה של האמאמוטו** - חוקר מטאורולוגיה.

## סרט אנימה

בשנת 2018 סטודיו קולורידו הפיקו את העיבוד הקולנועי לספר אשר בוים על ידי הירויאסו אישידה.

הקרנת הבכורה של הסרט התקיימה בפסטיבל הסרטים הבינלאומי "פנטזיה" במונטריאול ב-29 ביולי 2018. הסרט יצא לראשונה לאקרנים ביפן ב-17 באוגוסט 2018.

ב-6 באוגוסט 2019 יצאו לשווקים מהדורות ה-DVD וה-Blu-ray של הסרט.

## סדרת מאנגה
עיבוד המאנגה לרומן, אשר מכיל איורים מאת קייטו יאנו, פורסם במקור במגזין "Monthly Comic Alive" מ-27 במרץ 2018 עד 27 בפברואר 2019. המאנגה פורסמה בשלושה כרכים.

## קישורים חיצוניים
*  (ביפנית)

* 

## הערות שוליים

קטגוריה:אנימות ומאנגות מדע בדיוני
קטגוריה:סרטי אנימה מ-2018
קטגוריה:סרטי 2018
קטגוריה:ספרי 2010
קטגוריה:סדרות מאנגה
קטגוריה:סרטים מבוססי ספרים
קטגוריה:סרטי אנימה
קטגוריה:סיינן
חסן ביטמז

**חסן ביטמז** (בטורקית: **Hasan Bitmez**; 15 בדצמבר 1969 - 14 בדצמבר 2023) היה פוליטיקאי טורקי חבר האספה הלאומית הגדולה של טורקיה ממפלגת "סעדת".

## ביוגרפיה
חסן ביטמז נולד בעיירה אלוקרה ב-15 בדצמבר 1969. הוא למד בבית ספר הדתי אימאם הטיפ (Imam Hatip) אשר באיסטנבול, ולמד באוניברסיטת אל-אזהר שבמצרים.

ביטמז היה חבר במפלגת "**סַעַדָּת**", מפלגת אופוזיציה איסלאמיסטית קטנה, התומכת בכמאל קיליצ'דראולו, יריבו של נשיא טורקיה, רג'פ טאיפ ארדואן. ב-12 בדצמבר 2023, במהלך מלחמת חרבות ברזל נשא נאום אנטי-ישראלי מעל בימת הפרלמנט הטורקי, בו תקף את ארדואן על המשך היחסים עם ישראל. אל דוכן הנואמים הוא עלה עם שלט שעליו נכתב "ישראל רוצחת – מפלגת הצדק והפיתוח משתפת פעולה". בנאום הוא איים כי "ישראל תסבול מזעם אללה". מיד לאחר מכן התמוטט וראשו נחבט ברצפה. הוא מת בבית החולים העירוני אנקרה-בילקנט יומיים לאחר מכן, יום לפני יום הולדתו ה-54. בזמן שהתמוטט, חברי הפרלמנט של מפלגת הצדק והפיתוח קראו "זהו זעמו של אללה". ביטמז נקבר בבית הקברות "מרקזפנדי" אשר באיסטנבול. לאחר מותו התפרקה ברית "סַעַדָּת וגֶּלְגֵּ'ק", כיוון שלא הצליחה לשמור על מכסת 20 הנציגים לאיחוד.

חסן ביטמז הוא חבר הפרלמנט הרביעי בהיסטוריה של טורקיה שמת במהלך או אחרי אירוע שהתרחש באספה הלאומית. הוא היה נשוי ואב לילדה אחד.

## ביאורים

## הערות שוליים

קטגוריה:בוגרי אל-אזהר
קטגוריה:טורקים שנולדו ב-1969
קטגוריה:טורקים שנפטרו ב-2023
יוסי קקון

**יוסף חיים (יוסי) קקון** (נולד ב־18 בנובמבר 1984) הוא ראש עיריית צפת. בעבר כיהן בתפקיד מנכ"ל מועצת רכסים.

## ביוגרפיה
קקון נולד במגדל העמק לאברהם ורינה קקון. אביו היה מחנך, רב בית כנסת וחבר מועצת העיר בעבר, ואמו הייתה מורה, ואם בית בפנימייה. גדל במגדל העמק ולמד במוסדות מגדל אור של הרב יצחק דוד גרוסמן ובישיבת פורת יוסף. בשנת 2006 התגייס לצה"ל, ושרת כרל"ש בפיקוד צפון.

ב-2006 הקים בצפת את תנועת הנוער "ילדי אריאל" ע"ש חברו אריאל יוחאי חדד שנספה בתאונת דרכים, והיה אחראי ומנהל קבוצת "מחוברים לחיים" באזור הצפון והעמקים. העמותה הקימה והפעילה מועדונית לנוער. בשנת 2008 הוענק לו אות "יקיר העיר צפת" מראש העיר ישי מימון על פעילות רווחה לנוער וילדים בעיר.

קקון הוא בעל תואר ראשון בחינוך וחברה, עם התמחות בטיפול בנוער בסיכון, ותואר שני M.A במנהל עסקים וניהול, עם התמחות בניהול מערכות חינוך, שניהם מטעם הקריה האקדמית אונו. בנוסף, עבר הכשרה בהנחיית הורים.

שימש כסמנכ"ל ואחראי בינוי ופיתוח במוסדות מגדל אור של הרב גרוסמן במגדל העמק, וכמנהל קשרי קהילה של קופת חולים כללית בעיר. כמו כן, בין השנים 2010–2020 כיהן כראש סניף גלבוע של איחוד הצלה.

קקון שימש כמנכ"ל מועצה מקומית רכסים עד שהתפטר באוגוסט 2023 לטובת חזרתו לצפת והתמודדותו לראשות העיר מטעם מפלגת ש"ס ובתמיכת דגל התורה ואגודת ישראל. הבחירות נדחו מאוקטובר 2023 לפברואר 2024 בשל מלחמת חרבות ברזל. קקון זכה ב-52% מהקולות וגבר על ראש העיר המכהן שוקי אוחנה.

## חיים אישיים
נשוי למוריה, ילידת צפת, ולהם ארבעה ילדים.

## קישורים חיצוניים
* 

## הערות שוליים

קטגוריה:ראשי עיריית צפת
קטגוריה:ראשי רשויות מקומיות מטעם ש"ס
קטגוריה:מנכ"לי רשויות מקומיות
קטגוריה:יקירי צפת
קטגוריה:בוגרי ישיבת פורת יוסף
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:מגדל העמק: אישים
קטגוריה:ישראלים שנולדו ב-1984
פרא (סרט, 1999)

**פרא** הוא סרט קולנוע ישראלי משנת 1999 בכתיבה ובימוי של יורם גל, עם עומר ברנע בתפקיד הראשי.

הסרט הופק על ידי יורם גל ואשתו נילי דותן בסיוע קרן הקולנוע הישראלי והקרן לעידוד הסרט הישראלי.

"פרא" מכר 724 כרטיסים בלבד.

## תקציר העלילה
דור (עומר ברנע) הוא נער בן 17 המכונה "פרא" שזה עתה סיים תיכון ומתכונן להתגייס לצה"ל ולשרת בסיירת. הוריו התגרשו ומגיל שנתיים הוא גדל אצל סבתו (אריקה קנולר). הוא מאוהב ברננית (עדי עזרוני) שלומדת אתו באותה כיתה אך מתבייש לגלות לה. הוא עדיין בתול ומספק את צרכיו המינים באוננות והזיות מיניות בלתי פוסקות.

לבסוף הוא מחליט לשים קץ לבתוליות שלו, הוא נפרד מסבתו ונוסע לתל אביב. בבית קפה הוא מנסה להתחיל עם בחורה (אפרת כהן) אך בעלה מופיע לפתע. הוא מסתובב ברחובות ונפגש עם זונה (גילה גולדשטיין) שמנסה לפתות אותו אבל זה לא מצליח. הוא נמלט ממנה למונית והנהג (ניר מנקי) מסיע אותו לבקשות לחוף תל ברוך ומסביר לו על סוגי הזונות. פרא נתקל שם בקוקסינל (רינן חיים), בורח משם ונרדם לבסוף על החוף.

הוא מתעורר בעזרתו של "הרב דנינו" (אייל רוזלס), עבריין שחזר בתשובה ומנסה להשפיע על פרא לחזור בתשובה. הוא מכוון את פרא לחבר שלו המכונה "הזאב" (דור פלס) שגר עם אשתו ג'ורג'ינה (לני שחף). "הזאב" הוא ביסקסואל חסר ילדים והוא מתאהב בפרא ומציע לאמצו. בינתיים מאבד פרא את בתוליו לג'ורג'ינה, עוזב אותם ונוסע לאילת. שם הוא פוגש בטלילה (בהט קלצ'י), פרופסורית בת 40 ומבלה אתה שבוע בסקס בלתי פוסק.

פרא מתחיל לעבוד בבניין אך מפוטר לאחר שהכה את הקבלן (נתן כוגן) שרימה אותו במשכורת. הוא ממשיך בעבודה בשטחים אבל גם כאן הוא מתעמת עם המעסיק שלו (ארז גוטליב).

הוא חוזר לדירתה של טלילה בתל אביב שמזמינה את עורך הדין שלה, מיכאל לביא (גבי שושן), שעורך חוזה לשתף את פרא ברכושה אך פרא מסרב לחתום, בורח משם ומתגייס.

בלשכת גיוס הוא פוגש את "הנסיכה" שלו והם מודים אחד בפני השנייה כי תמיד שאפו להתקרב זה לזו, אך התביישו.

לאחר שבעה חדשים הוא עוזב את "הנסיכה" ומועבר ללבנון.

## צוות השחקנים

## קישורים חיצוניים

קטגוריה:סרטי 1999
קטגוריה:סרטים בעברית
קטגוריה:סרטים ישראליים משנת 1999
קטגוריה:סרטים ישראליים עצמאיים
תיאטרון ארצי מיסודו של סמי לוי

200px|ממוזער|שמאל|סמליל התיאטרון הארצי לילדים ולנוער עד 2021
**תיאטרון ארצי לילדים ולנוער** הוא תיאטרון רפרטוארי ישראלי שייסד סמי לוי בשנת 1985 ומאז הוא עומד בראשו. המנהלת האומנותית לשעבר בתיאטרון היא השחקנית הדס קלדרון. נשיאת הכבוד של התיאטרון היא השחקנית וכלת פרס ישראל ליא קניג, סמנכ"ל התיאטרון הוא דניאל רבינוביץ.

התיאטרון הוכר בשנת 2011 כתיאטרון רפרטוארי ומאז נתמך על ידי המדינה. משכנו נמצא ברחוב ארלוזורוב בתל אביב. זוכה פרסי הבמה לילדים ונוער במסגרת האסיטז' הישראלי.

## היסטוריה
לוי בעל ניסיון אומנותי וניהולי בתחום התרבות בישראל. לאחר שירות בצה"ל כקצין חינוך וראש ענף תרבות שפיקד על הלהקות הצבאיות, הקים את א.ל.ה. - עמותה לתיאטראות ולאמנויות הבמה לילדים ולנוער ועמד בראשה כ-14 שנים וניהל את להקת "התנועטרון" והלהקה של עידו תדמור.
בשנת 1985 ייסד את התיאטרון הארצי המתמקד בהפקות מקור לקהל צעיר משאר התיאטראות בישראל במטרה לקדם סובלנות, הקשבה ואמפתיה.

בתיאטרון מועסקים כ-500 עובדים בהם שחקנים ומתקיים שיתוף פעולה עם משרד החינוך ובפרט תוכנית סל תרבות ארצי המקרבת את תלמידי בית הספר להצגות ומופעים אומנותיים. כמו כן, בשל קרבתו של לוי לצה"ל, מתקיים שיתוף פעולה הדוק עם צה"ל לפעילויות חינוכיות ותרבות יום א'. התיאטרון נהנה מתמיכה כלכלית של משרד התרבות והספורט ועיריית תל אביב-יפו.

בשנת 2023 זכה סמי לוי בפרס מפעל חיים בפרס הבמה לילדים ונוער מאת עמותת אסיטז' ישראל על פעילותו בהקמת התיאטרון וניהולו השוטף.

## הפקות
הצגות התיאטרון מתמקדות בערכי ארץ ישראל, הקניית ערכים חברתיים ותרומה לקהילה. במסגרת זו, מופקים אירועי לטובת הגעת חסידי אומות העולם, ערבי הוקרה לשורדי השואה בשיתוף חניכי תנועות הנוער ועוד.

התיאטרון מפיק ומציג הצגות המשלבות מחזות מקוריים ומחזות מתורגמים שחלקם נמכרים ומוצגים בתיאטראות אחרים.
בשנת 2020, במהלך הקורונה בישראל, העלתה המנהלת האומנותית קלדרון שני מחזות מקוריים, המחזמר לילדים "הכל זהב" ובו שירי להקת התרנגולים. וההצגה "גרטה" בהשראת פעילת איכות הסביבה גרטה טונברי.

בשנת 2022, הוצג מופע היחיד "לא מתחתנת" בכיכובה של טלי אורן שכתב אורן יעקובי וביים יותם קושניר. בהמשך אותה השנה, עלה מחזמר מקורי המבוסס על הסרט "הלהקה" בהפקת התיאטרון בבימויו של צדי צרפתי, תרגום של אורן יעקובי ובכיכובם של דב נבון, תום גרציאני, נופר סלמאן, ונוי הלפרין. התיאטרון העלה גם עיבוד להצגות הילדים "חנה'לה ושמלת השבת" ו"אורה הכפולה".

בשנת 2023 עלו ההפקה המחודשת למחזמר סאלח שבתי בכיכוב איציק כהן ומופע היחיד "מילה טובה" של דב נבון. בסוף אותה השנה הועלה מחזמר המבוסס על הסרט סוף העולם שמאלה כמחזמר תיאטרלי בשיתוף עם תיאטרון חיפה.

הצגה שזכתה לפרסום היא "הילד עם הנקודות" המציגה את סיפורו של ילד המתמודד עם קשיים חברתיים בעקבות מחלת עור נדירה. הפקה זו עלתה בשיתוף עם תיאטרון גושן.

בשנת 2025 העלה התיאטרון הארצי את המחזמר "שיקגו (מחזמר)" בכיכובם של רוני דלומי, מירי מסיקה, רן דנקר, רונה-לי שמעון ואנה ארונוב.

בשנת 2025 העלה את המחזה "בשר וחלב" שכתב הסופר והמחזאי אמנון לוי.

## קישורים חיצוניים
* 

* הצגות התיאטרון באתר "הבמה"

## הערות שוליים

התיאטרון הארצי לילדים ולנוער
קטגוריה:תיאטרון ילדים ונוער
גאוגרפיה של ליכטנשטיין

**[[ליכטנשטיין]]** היא מדינה זעירה ללא מוצא לים בעמק נהר הריין, בהרי האלפים.

## כללי
* שטח כללי: 160 קילומטרים מרובעים
** שטח יבשה: 160 קמ"ר
** שטח המים: זניח.
* אורך הגבולות: 76 ק"מ
** גבול ליכטנשטיין–שווייץ: 41 ק"מ
** גבול אוסטריה–ליכטנשטיין: 35 ק"מ

### מים
ליכטנשטיין היא אחת משתי המדינות שמוקפות במדינות שאינן בעלות מוצא לים. המדינה האחרת היא אוזבקיסטן.
במדינה קיים אגם קטן בשם גמפרינר זלה, ליד העיירה גמפרין. שטחו 26 דונם.

### שימוש בקרקע
* אדמה ראויה לעיבוד: 21.88%
* אדמה בעלת יבול תמידי: 0%
* שימושים אחרים: 78.12%

### פני השטח
ליכטנשטיין ממוקמת בעמק הריין בהרי האלפים, בין אוסטריה לשווייץ. פני השטח שלה הררים, בעיקר בחלק המזרחי.
* משאבי טבע: קרקע לעיבוד, אנרגיה הידרואלקטרית.

### נקודות קיצון
* הנקודה הצפונית ביותר: העיירה רוגל
* הנקודה המזרחית ביותר: עמוד גבול 28, בקרבת העיירה האוסטרית ננזינג 
* הנקודה הדרומית ביותר: הר מזורקופף 
* הנקודה המערבית ביותר: העיירה בלצרס
* הנקודה הגבוהה ביותר: גראושפיץ – 2,599 מטר
* הנקודה הנמוכה ביותר: בעיירה רוגל – 429 מטר

## אקלים
האקלים בליכטנשטיין יבשתי. החורפים קרים ומעוננים, לעיתים קרובות יורדים גשמים או שלגים. הקיצים קרירים עד חמימים, מעוננים ולחים לרוב.
בפסגות הגבוהות מתקיימים תנאים של מיקרו-אקלים עקב הגובה הרב.

## קישורים חיצוניים

## הערות שוליים

*
ליכטנשטיין
וואן פיס – הסרט: רד

**וואן פיס – הסרט: רד** (ביפנית: **ワンピース フィルム レッド**) הוא סרט אקשן-הרפתקאות-פנטזיה בסגנון אנימה משנת 2022, אשר מבוסס על סדרת המנגה והאנימה הפופולרית של אייצ'ירו אודה "וואן פיס". הסרט בוים על ידי גורו טאניגוצ'י והופק על ידי טואי אנימציה. זהו הסרט העלילתי ה-15 בסדרת סרטי וואן פיס.

הקרנת הבכורה של הסרט התקיימה בניפון בודוקאן שבטוקיו ב-22 ביולי 2022. הסרט יצא לאקרנים ביפן ב-6 באוגוסט 2022.

נכון ל-29 בינואר 2023 הסרט גרף ברחבי העולם רווחים על סך מעל ל-246.5 מיליון דולרים, מה שממקם אותו במקום השישי ברשימת סרטי האנימה הרווחיים ביותר בכל הזמנים.

## תקציר העלילה
פיראטי כובע הקש מבקרים באי אלג'יה על מנת לצפות בהופעה החיה הראשונה של הזמרת אוטה, שהיא הזמרת הכי פופולרית בעולם של וואן פיס.

לאחר שמתגלה שאוטה היא בתו המאומצת של הפיראט שאנקס "אדום השיער" נוצרים קונפליקטים בעוד שהיא משתמשת בכוחות הפרי שברשותה על מנת ללכוד אנשים בעולם חלומות.

## מדבבים

## קישורים חיצוניים
* אתר רשמי (באנגלית)

## הערות שוליים

קטגוריה:סרטי 2022
קטגוריה:סרטי אנימה מ-2022
קטגוריה:טואי אנימציה: סרטים
קטגוריה:סרטי אנימה
קטגוריה:סרטי אנימה המבוססים על סדרות מאנגה
קטגוריה:וואן פיס: סרטים
קטגוריה:קראנצ'ירול: סדרות וסרטי אנימה
בסיס הצי המלכותי קלייד

**בסיס הצי המלכותי קלייד** (באנגלית: **His Majesty's Naval Base Clyde** או בראשי תיבות: **HMNB Clyde**) הוא אחד משלושת בסיסי הצי המלחמתי הבריטי בממלכה המאוחדת (השניים האחרים נמצאים בפורטסמות' ובדבונפורט). הוא שוכן לחופי לוך גר, צפונית לשפך נהר הקלייד והעיר גלאזגו שבסקוטלנד. שמו השני של הבסיס **אה"מ נפטון** (באנגלית: *HMS Neptune*), משום מיקומו סמוך לעיירה פסליין, הבסיס מוכר בתוך הצי המלכותי גם בשם **בסיס פסליין**.

בבסיס קלייד מוצבים כ-6,200 משרתים והוא מקום מושבו בין היתר של כוח ההרתעה הגרעיני של הממלכה המאוחדת (5 צוללות מסדרת ואנגארד) ושירות הצוללות של הצי המלכותי.

## יחידות מוצבות בבסיס
הבסיס כולל את מפקדת הצי המלכותי בסקוטלנד האמונה על כלל יחידות הצי וחיל הנחתים המלכותי בהם גדוד הקומנדו 45 של חיל נחתים (מוצב באברות'), שתי יחידות המילואים של הצי בסקוטלנד ומפקדת המילואים (מוצבות בגלאזגו, דנדי, ורוסית' בהתאמה). מעבר למפקדת הצי בסקוטלנד, הבסיס כולל את היחידות הבאות:
* שירות הצוללות
** הצוללות מסדרת ואנגארד - 4 צוללות, כוח ההרתעה הגרעיני של הממלכה המאוחדת.
** הצוללות מסדרת אסטיוט - 5 צוללות תקיפה (2 נוספים בבניה).
* קבוצת קומנדו 43 הגנת הצי - 3 מחלקות נחתים ו-3 סירות סיור.
* שולות מוקשים מסדרת סנדאון - 3 אוניות.
* שייטת סיור פסליין - 2 ספינות סיור מסדרת ארצ'ר.
* קבוצת הצלילה הצפונית
* יחידות אבטחה ואכיפה של משטרת משרד ההגנה
** היחידה הימית קלייד - 6 סיירות משטרתיות מסדרת אילנד
** תחנת פסליין של המחלק הגרעיני
** קבוצת הסיוע המרכזית

## פעולות מחאה ליד הבסיס
בסמוך לבסיס מתקיימות לעיתים קרובות פעולות מחאה של התנועה לפירוק נשק גרעיני וארגונים דומים, המוחים נגד השימוש בצוללות גרעיניות. בשנת 1982 הוקם מאהל מחאה ליד שער הבסיס, שבו מתקיימות הפגנות באופן קבוע. בפעולות המחאה משתתפים גם נציגים פוליטיים, בהם אנשי המפלגה הלאומית הסקוטית, חלקים ממפלגת הלייבור והשדרן ג'ורג' גאלאוויי.

## תמונות

Dutch frigates Zr.Ms. De Ruyter (F804) and Zr.Ms. Tromp (F803) and HMS Somerset (F82) at Faslane, Scotland (UK) on 1 October 2017 (171001-N-WV703-0019).JPG|פריגטות הולנדיות ובריטיות עוגנות בקלייד אל מול משחתת אמריקאית
HMS Brocklesby sails from HMNB Clyde for the final time. MOD 45146489.jpg|שולת המוקשים אה"מ ברוקלסבי בקלייד
HMS Astute Arrives at Faslane for the First Time MOD 45150834.jpg|צה"מ אסטיוט מגיעה לקלייד
MOD Police Escort Trident submarine Leaving Faslane MOD 45144050.jpg|סירת סיור של משטרת משרד הביטחון מלווה צוללת גרעינית טריידנט
Fast Lane Naval Base (37386233912).jpg|מספר אוניות מסוגים שונים עוגנות בבסיס


## קישורים חיצוניים

* 
* הצי המלכותי בסקוטלנד באתר ממשלת סקוטלנד.

## הערות שוליים

קלייד
קטגוריה:מספנות
קלייד
קטגוריה:ארגייל וביוט
תקן ביקורת 510

**תקן ביקורת 510 – ביקורת יתרות פתיחה בגוף בו עורך המבקר ביקורת לראשונה** הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר ביקורת יתרות פתיחה לתחילת התקופה המבוקרת בגוף בו נערכת ביקורת לראשונה או כאשר הדוחות הכספיים לתקופה הקודמת בוקרו על ידי מבקר אחר. כמו כן, התקן כולל פירוט והתייחסות לראיות ונוהלי ביקורת שנועדו לוודא שיתרות הסגירה מהתקופה הקודמת הועברו כמו שצריך והן תואמות ליתרות הפתיחה לתקופה הנוכחית ושאין השלכות על דוח רואה החשבון המבקר.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 77 (שפורסם בשנת 2003) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 510 של הפדרציה הבינלאומית של רואי החשבון (IFAC) תוך התאמה לישראל.

## קישורים חיצוניים
* תקן ביקורת 510, באתר לשכת רואי החשבון
* תקן ביקורת 77 באתר לשכת רואי החשבון
*תקן ISA 510, באתר של הפדרציה הבינלאומית של רואי החשבון

קטגוריה:תקני ביקורת בחשבונאות
אורי הר-לב

**אוּרי הר-לב** (נולד ב-12 בספטמבר 1989) הוא מדבב, שחקן ודוגמן ישראלי. הוא התחיל את קריירת הדיבוב בגיל 12 (2001). הדמות שהכי מזוהה איתו היא סון גוהאן מדרגון בול אותה החל לדבב ב-2004.

## ביוגרפיה
הר-לב התחיל את דרכו כמדבב בגיל 12. לאור הערצתו לאומנות המשחק, אמו הפגישה אותו עם אחת העובדות באולפני נ.ל.ס שחשבה שתחום זה יוכל להתאים לו. תפקידו המרכזי הראשון של הר-לב היה הדמות הראשית שון שרינקלס מהסדרה אמא התכווצתי, מאז הר-לב פנה למספר אודישנים של פרסומות ודיבוב בהם נדרש לגלם דמויות ילדים ולעבור קורס. הוא לא סיים את הקורס לאחר שנבחר לדבב את הדמות - ג'והן צ'אן. החל מכיתה ו' ועד גיוסו לצבא גילם מספר רב של תפקידים (ראו למטה). לאחר שירותו הצבאי הר לב עבר להתמקד יותר במשחק מול מצלמה ובפרסומות בתחום האופנה והספורט. עם חזרת הסדרה דרגון בול תחת הכותרת "דרגון בול סופר" שב הר-לב חזר לגלם את דמותו של סון גוהאן (המבוגר).

## פילמוגרפיה
### דיבוב

### משחק
* 2013: "חבורת מיכל הקטנה" - תמיר
* 2013: "ברגע אחד" - אפיק
* 2024: "מיוחדת" - אורי

## קישורים חיצוניים

## הערות שוליים

קטגוריה:שחקנים ישראלים
קטגוריה:מדבבים ישראלים
אום אל-בואקי

**אום אל-בואקי** (בערבית: **أم البواقي**) היא עיר המשמשת כבירת מחוז אום אל-בואקי בצפון־מזרח אלג'יריה. נכון לשנת 2008 מתוגררים בה מעל 80,000 תושבים.

## גאוגרפיה
העיר ממוקמת בגובה ממוצע של 902 מטרים מעל פני הים. היא נמצאת כ־65 קילומטרים מדרום־מזרח לקונסטנטין, כ־104 קילומטרים מהגבול עם תוניסיה, כ־113 קילומטרים מדרום לים התיכון וכ־370 קילומטרים מדרום־מזרח לבירה אלג'יר.

## תחבורה
ממזרח לעיר נמצא נמל תעופה צבאי על שם העיר . נמל זה משמש את חיל האוויר האלג'יראי והוא הגדול ביותר מסוגו באפריקה ובעולם הערבי.

בנוסף, באזור העיר עוברים כבישים המקשרים אותה לכל רחבי המדינה.

## קישורים חיצוניים

## הערות שוליים

קטגוריה:אלג'יריה: ערים
לאוודאר

**לאוודאר** היא עיירה ומושב ב בדרום–מערב תימן, במחוז אביאן. הוא משורת על ידי נמל התעופה לאוודאר.

## היסטוריה
באוקטובר 2010 התרחשו הפרות סדר בלאוודאר. כוח צבאי של תימן נשלח מחצרמוות כדי לשמור על הסדר בעיירה. עשרות נהרגו במחוז לאוודאר בעימותים בין הג'יהאדיסטים לצבא.

ב-22 באוגוסט 2022 כבשו כוחות מועצת המעבר הדרומית המשתייכים לתנועה הדרומית את העיירה, ללא קרב, ולאחר משא ומתן על ההשתלטות פקידים שהיו נאמנים להאדי.

## קישורים חיצוניים

קטגוריה:תימן: יישובים
מדינות ABC

ממוזער|מפת אמריקה הדרומית, כשבירוק צבועות ארגנטינה, ברזיל וצ'ילה
**מדינות ABC** (בספרות ובעיתונות העברית ניתן למצוא גם את התרגומים **מדינות א.ב.צ'.** ו**מדינות האלפא־ביתא**) הוא שם כולל למדינות אמריקה הדרומית: ארגנטינה, ברזיל וצ'ילה, אשר התאגדו במחצית הראשונה של המאה ה-20 יחד להשגת אינטרסים משותפים, ואף כרתו ביניהן ברית של היעדר לוחמה ותיאום עמדות בעניין מעמדן באמריקה.

## היסטוריה
בראשית המאה ה-20 ניהלו ארגנטינה, ברזיל וצ'ילה מרוץ חימוש ימי, שהחל ברכישתה של ברזיל שלושה דרדנוטים בתגובה למרוץ החימוש הימי הארגנטינאי-צ'יליאני שהסתיים זמן קצר לפני כן. כל אחת משלוש המדינות רצתה לבסס עצמה כמעצמה אזורית, והדבר תרם למתיחות צבאית באזור. על רקע המתיחות הזו נעשו ניסיונות דיפלומטיים לשיתוף פעולה מודיעיני, עד כדי ניסיון חתימה על אמנה משולשת.

במקביל, ההשפעה האמריקנית ההולכת וגוברת באמריקה כולה, הביאה את שלוש המדינות לפעול לדחיקתה מאמריקה הלטינית. פרשת טמפיקו והכיבוש האמריקני של וראקרוס במהלך המהפכה המקסיקנית, דחפו את שלוש המדינות להציע את שירותי הגישור שלהן במטרה למנוע מלחמה כלל-אמריקנית.

[ממוזער|הדיפלומטים [אדוארדו סוארס מוחיקה מצ'ילה, דומיסיו דה גאמה מברזיל ורומולו ס' נאון מארגנטינה בוועידת השלום בניאגרה פולס ב-1914]]
בוועידת השלום בניאגרה פולס, שנערכה ב-20 במאי 1914 בעיירה ניאגרה פולס באונטריו שבקנדה, תיווכו דיפלומטים משלוש המדינות הסכמות בין ארצות הברית למקסיקו, אשר מנעו את הידרדרות המצב למלחמה כוללת. באותה עת נעשה השימוש הידוע הראשון במונח "מדינות ABC".

הצלחת מאמצי הגישור פתחה חלון הזדמנויות לחתימה על הסכם משולש בין המדינות, ובמאי 1915 חתמו שרי החוץ של שלוש המדינות בבואנוס איירס על הסכם אי-לוחמה, התייעצויות ובוררות (בספרדית: Pacto de No Agresión, Consulta y Arbitraje). ההסכם קבע כי מחלוקות בין המדינות תיושבנה בדרך דיפלומטית וכלל המלצה להקמת ועדה קבועה, שבה ישבו נציגים משלוש המדינות במונטווידאו שבאורוגוואי. מעבר להיותו של ההסכם כלי לבקרה הדדית, הוא היה ביטוי לידידות בין המדינות. עם זאת, ההסכם מעולם לא הגיע לכדי מימוש, שכן רק ברזיל אשררה אותו בפרלמנט. בנוסף, הצטרפותה של ברזיל למדינות ההסכמה במלחמת העולם הראשונה בשנת 1917, בעוד ארגנטינה וצ'ילה נותרו נייטרליות, גרמה להתרחקות בין המדינות.

בשנת 1942 התיישרו שנית האינטרסים של מדינות ABC, עת תיווכו, בשיתוף עם ארצות הברית, בתנאי השלום של מלחמת פרו–אקוודור, אשר לפיהם מסרה אקוודור את כל השטח באגן האמזונס שתבעה לעצמה טרם המלחמה.

## ראו גם
* יחסי ארגנטינה–ברזיל
* יחסי ארגנטינה–צ'ילה
* יחסי ברזיל–צ'ילה
* מרקוסור

## קישורים חיצוניים

* Hélène Veber, ABC Pact (Alliance between Argentina, Brazil and Chile), In: 1914-1918 Online. International Encyclopedia of the First World War

## הערות שוליים

קטגוריה:יחסי ארגנטינה–ברזיל
קטגוריה:ברזיל: יחסי חוץ
קטגוריה:ארגנטינה: יחסי חוץ
קטגוריה:צ'ילה: יחסי חוץ
קטגוריה:מונחים ומושגים בפוליטיקה
קטגוריה:אמריקה הדרומית: פוליטיקה
מלקולם שו

**מלקולם נתן שו** (באנגלית **Malcolm Nathan Shaw**; נולד ביולי 1947) הוא פרופסור למשפטים, סופר ועורך דין יהודי-בריטי. מומחה למשפט בינלאומי, זכויות אדם והכרעה בסכסוכים טריטוריאליים.

## השכלה
שו בוגר תואר ראשון במשפטים מאוניברסיטת ליברפול, תואר שני במשפטים מהאוניברסיטה העברית בירושלים ודוקטורט מאוניברסיטת קיל.

## קריירה
שו החזיק בקתדרה על שם פרופסור סר רוברט ג'נינגס למשפט בינלאומי באוניברסיטת לסטר ולימד משפט בינלאומי, זכויות אדם ושוויון ונאמנויות. לאחר פרישתו, הוא מונה כעמית בכיר במרכז לאוטרפכט למשפט בינלאומי באוניברסיטת קיימברידג' לנאמן של המכון הבריטי למשפט בינלאומי והשוואתי. הוא עורך דין ומשפטן פעיל. שו משמש גם כמרצה אורח באוניברסיטה העברית בקורס שעוסק בזכויות אדם וטריטוריה.

הוא מחברו של רב המכר *International Law* העוסק במשפט בינלאומי (פורסם לראשונה ב-1977; מהדורה תשיעית יצאה ב-2021). הוא גם ערך את *Title to Territory*, אוסף מאמרים על קניין וריבונות במשפט הבינלאומי.

שו ייצג בבית הדין הבינלאומי לצדק בהאג ובבתי דין בינלאומיים אחרים מדינות כמו איחוד האמירויות, אזרבייג'ן, מלזיה, אוקראינה, סרביה, קמרון, אירלנד, קפריסין, צ'אד ועוד.

בינואר 2024 נבחר שו לייצג את ישראל בבית הדין הבין-לאומי בהאג בתביעה על רצח עם שהגישה נגדה דרום אפריקה.

## עבודות נבחרות
הפרסומים של שו כוללים 20 מחקרים ב-54 פרסומים ב-3 שפות.

## הערות שוליים

קטגוריה:חוקרי המשפט הבין-לאומי
קטגוריה:חוקרי משפט בריטים
קטגוריה:סופרים בריטים
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת ליברפול
קטגוריה:מלחמת חרבות ברזל: אישים
קטגוריה:בריטים שנולדו ב-1947
סם ג'ייקובס

**סמיואל (סם) פוסין ג'ייקובס** (באנגלית: **Samuel Posin Jacobs**) הוא עיתונאי אמריקאי. העורך הראשי של מגזין "טיים". עם מינויו לתפקיד העורך הראשי של ה"טיים" באפריל 2023 היה לאדם הצעיר ביותר ששימש בתפקיד, מאז הנרי לוס, מייסד המגזין.

## ביוגרפיה
ב-2009  סיים את לימודיו באוניברסיטת הרווארד, שם למד היסטוריה. התזה שלו עסקה ב"וולטר וייל והתודעה הפרוגרסיבית: ההבטחה והבעיות של הדמוקרטיה החדשה" (Progressive Mind: The Promise and Problems of the New Democracy). בהרווארד שימש עורך שותף של ה"הרווארד קרימסון".

לפני שהצטרף לסגל "טיים" ב-2013, סיקר ג'ייקובס פוליטיקה עבור "הדיילי ביסט" , ועבד גם עבור ניוזוויק, ורויטרס.

ג'ייקובס היה עורך בכיר ב"טיים", ב-2016 מונה לתפקיד העורך הראשי של הגרסה הדיגיטלית, "טיים דיגיטל". ומאז 2019 הוא מכהן כסגן העורך הראשי של "טיים". באפריל 2023 התמנה למשרת העורך הראשי.

## קישורים חיצוניים
* 
* סמיואל פ' ג'ייקובס באתר הדיילי ביסט
* הידיעה בטיים על מינויו לעורך הראשי, 24 באפריל 2023

קטגוריה:עיתונאים אמריקאים
קטגוריה:סגל טיים מגזין
קטגוריה:בוגרי אוניברסיטת הרווארד
קטגוריה:אמריקאים שנולדו במאה ה-20
סטפנוס טארונצי אסוגיק

**סטפָּנוֹס טארוֹנֶצי אסוׂגיק** "אסוליק" או "סטפנוס מטארון" (בארמנית:**Ստեփանոս Տարոնեցի Ասողիկ** (המאה ה-10 – תחילת המאה ה-11) היה היסטוריון ארמני מימי הביניים.

## קורות חייו
לא ידועים תאריכי לידתו ומותו. הוא חי במאה העשירית ותחילת המאה האחת עשרה. מוצאו היה בטארון בארמניה ההיסטורית, מחוז בחבל ההיסטורי טרובראן, ממערב לימת ואן, והוא זכה לכינוי "אסוגיק" (לפעמים אסוליק), ה"זמר" או "מזמר הסיפורים". משערים כי הוא התחנך באני, בירת שושלת הבגרטים והיה תלמידו של סמואל קמרג'דזורצי. לפי גרגוריוס מגיסטרוס , התברך סטפנוס בחיים ארוכים.

### ההיסטוריה העולמית
אסוגיק נודע בחיבור "היסטוריה עולמית" בשלושה כרכים, שהוזמן על ידי הקתוליקוס סארגיס הראשון סוואנצי (1019-922). שני כרכיו הראשונים מתארים את קיצור תולדות העולם – תוך התייחסויות מיוחדות לארמניה – על סמך מקורות כמו ה"ביבליה" (התנ"ך והברית החדשה), סוקרטס, כתבי אוסביוס מקיסריה, ומחברים ארמנים כמו אגאתאנגלוס,
פאוסטוס בוזאנד, מובסס חורנאצי, אלישה ורדאפט, לזר פארבצי, סבאוס, לבונד, שפוח בגרטוני ואובאנס דראסאנאקרטצי. בכרך השלישי השתמש בכתבי שפוח בגרטוני. הספר הושלם בסביבות 1004–1005.

הכרך הראשון מתאר את תולדות העולם עד סוף המאה השלישית. הכרך השני מתחיל במלך טירידאטס השלישי (330-250) ומסתיים בתקופתו של המלך הארמני איישוט הגדול (890-854). הכרך השלישי דן בצורה קצת מנותקת בתולדות 118 שנים מתולדות ארמניה (1004-886) תחת שלטון שושלת הבגרטים. הוא מתאר, בין היתר, את שנות שלטונו של המלך הארמני אבאס הראשון (953-928) וגם את הזמנים שבהם חי המחבר. סטפנוס היה בן זמנו של המלך הארמני גאגיק הראשון.
הכרוניקן מכסה את החלק האחרון של דברי ההיסטוריה שלו כעד ראייה. סטפנוס טרונצי תמך בשלטון מלכותי חזק ובאיחוד המדינה. הספר מכיל מידע על תחיית חיי המנזרים בארמניה בימי הקתוליקוס אנניאס מוקאצי (968-946), מספר על שבעה ורדאפטים, אחד מהם אנניאס נארקאצי, שאותו הכיר המחבר בילדותו. סטפנוס מתייחס גם לחבל טאו-קלרג'טי (מסחטי) בגאורגיה, לבניית המנזרים וחיי הנזירים בקווקז, ליחסים בין רוס של קייב לביזנטים בתקופת ולדימיר המנצר, וכן לצאר הבולגרי סמואיל הראשון.
הספר מהווה מקור יחשוב מאוד עבור חוקרי השפה הארמנית וחוקרי ההיסטוריה של הקווקז והאימפריה הביזנטית במאה העשירית.

## תרגומי כתביו
*Asoghik (Stepanos de Taron). L'histoire universelle, Paris, 1859 ed. K.Shahnazarean (תרגום לצרפתית)
*Cтепанос Таронеци-Асохик *Всеобщаяистория Степаноса Таронского Асохика по прoзванию, писателя ХІ столетия*. Перевод с армянскoго и объяснения Н.Эминым. Москва, Типография Лазаревского института восточных языков. 1864. XVIII, 335 стр. (תרגום לרוסית עם ביאור על ידי נ. אמין, מוסקבה, בית הדפוס של המכון לזרבסקי למזרחנות, 1864)
*E. Dulaurier, *Histoire universelle par Etienne açoghʾig du Daron*, Paris 1883.
*1885 - St Malkhasian edition, St Petersburg
*H. Gelzer, Des Stephanos von Taron armenische Geschichte, Leipzig, 1907.
*Heinrich Gelzer Aug.Burckhardt, Leipzig 1907   (תרגום לגרמנית מאת היינריך גלצר ואוגוסט בורקהארדט, 1907)
**The Universal History of Step'anos Tarōnec'i*, Oxford University Press 2017isbn=9780198792512 (תרגום לאנגלית מאת טים גרינווד,2017)

## לקריאה נוספת
* Michel van Esbroeck art. *Asolik* 1987, act 2011

## קישורים חיצוניים

*ASOŁIK, באנציקלופדיה איראניקה

## הערות שוליים

קטגוריה:היסטוריונים ארמנים
צ'ימזי מטו

**צ'ימזי צ'וקודום מטו** (באנגלית: **Chimezie Chukwudum Metu**; נולד ב-22 במרץ 1997) הוא כדורסלן אמריקאי-ניגרי המשחק בעמדות הפאוור פורוורד והסנטר בברצלונה מליגת העל הספרדית בכדורסל והיורוליג.

## קריירת מכללות
מטו נולד בלוס אנג'לס שבקליפורניה, ובין הגילים 6–12 התגורר עם אביו בניגריה.

בין השנים 2015–2018 למד מטו באוניברסיטת דרום קליפורניה, ולאורך שלוש עונותיו בקבוצת האוניברסיטה רשם ממוצעים של 12.3 נקודות, 6.3 ריבאונדים, 1.2 אסיסטים ו-1.6 חסימות למשחק.

## קריירה מקצועית
### סן אנטוניו ספרס
מטו נבחר בבחירה ה-49 של דראפט ה-NBA 2018, על ידי סן אנטוניו ספרס. בשתי עונותיו בסן אנטוניו שותף ב-47 משחקים בסך הכול, וקלע 2.3 נקודות בממוצע למשחק.

### סקרמנטו קינגס
בדצמבר 2020 חתם מטו בסקרמנטו קינגס על "חוזה דו-כיווני", אשר הומר באפריל 2021 לחוזה NBA רגיל. ב-3 עונותיו כשחקן הקינגס קלע 6.7 נקודות ואסף 4.0 ריבאונדים בממוצע למשחק.

### פיניקס סאנס
ביולי 2023 חתם על חוזה בפיניקס סאנס. ב-25 בדצמבר 2023 קבע מטו שיאי קריירה של 23 נקודות ו-19 ריבאונדים, במשחק חגיגי של חג המולד מול דאלאס מאבריקס. בפברואר 2024 שוחרר מהסאנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלנים ניגרים
קטגוריה:לוס אנג'לס: כדורסלנים
קטגוריה:כדורסלני אוניברסיטת דרום קליפורניה
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני סקרמנטו קינגס
קטגוריה:כדורסלני פיניקס סאנס
קטגוריה:כדורסלני דטרויט פיסטונס
קטגוריה:בחירות דראפט של סן אנטוניו ספרס
קטגוריה:אמריקאים שנולדו ב-1997
קטגוריה:ניגרים שנולדו ב-1997
הבחירות לנשיאות גואטמלה (17 בדצמבר 1930)

[ממוזער|267x267 פיקסלים| עמוד השער של ה-Nuestro Diario ב-18 בדצמבר 1930, המדווח ש[הקונגרס של גואטמלה מינה את השליט בפועל אורלינה קונטראס לנשיא.]]
**הבחירות לנשיאות גואטמלה** ב-17 בדצמבר 1930 היו בחירות לנשיאות גואטמלה שהתקיימו בעקבות הפיכה צבאית שהתרחשה באותו יום, בה הודח הנשיא המכהן באודיליו פלמה. לאחר מכן, הקונגרס של גואטמלה מינה את מנהיג ההפיכה אורלינה קונטראס לנשיא נשיא החדש של גואטמלה בבחירות לנשיאות בבית המחוקקים.

## רקע
ב-12 בדצמבר 1930 התפטר הנשיא לאזארו צ'אקון גונזאלס בעקבות שבץ שלא אפשר לו לנהל את המדינה. הקבינט של גואטמלה החליט למנות את סגן הנשיא באודיליו פלמה, שהיה הנשיא המיועד השני במערכת הפוליטית של גואטמלה, שבאותה העת היו נבחרים שלושה נשיאים מיועדים לקביעת סדר ירושה במקרה שהנשיא פורש במהלך כהונתו. הנשיא המיועד הראשון, מאיורו דה לאיון, התפטר ממעמדו זה עקב מינויו לשר המלחמה בקבינט של גונזלאס, כאשר החוקה אסרה על נשיא מיועד להיות חבר בקבינט.

בצהרי 16 בדצמבר ביצע מנואל מריה אורלנה קונטררס הפיכה צבאית בשם דה לאיון, בו ראה את הנשיא האמיתי, ולאחר שעה של לחימה השתלט על הבירה גואטמלה סיטי. פמלה נמלט לנציגות גרמניה. דה לאיון נהרג במהלך הלחימה.

ב-17 בדצמבר, לאחר שהרופאים קבעו כי גונזאלס עדיין אינו כשיר לשוב לכהונתו, דרש קונטרסס למנותו לנשיא עד שישוב הנשיא לאיתנו. פלמה התפטר מתפקידו, והקונגרס של גואטמלה התכנס ובחר בקונטרסס כנשיא זמני.

עם זאת, לאור ההשקעות הגדולות שהיו לחברות אמריקאיות בגואטמלה - במיוחד חברת הפירות המאוחדת, מזכיר המדינה של ארצות הברית הנרי סטימסון גינה בפומבי את אורלינה כמנהיג לא חוקי ודרש את הדחתו. כשהבין שהאמריקאים לא יכירו בממשלתו, התפטר אורלינה ב-29 בדצמבר

בסופו של דבר, הגנרל חורחה אוביקו עלה לשלטון ב-1931, ושלט בגואטמלה באחיזה הדוקה עד שהודח ב-1 ביולי 1944; בתקופת שלטונו, כוחה והשפעתה של חברת הפירות המאוחדת התחזקו בגואטמלה.

## לקריאה נוספת

* 


## הערות שוליים

קטגוריה:1930
קטגוריה:גואטמלה: פוליטיקה
קטגוריה:מערכות בחירות לנשיאות באמריקה
גואטמלה
אחוז לאמנות

**אחוז לאמנות** הוא מונח המתייחס לתוכנית שבה אגרה - אחוז מסוים מעלות הפרויקט, מוטל על פרויקטי פיתוח בקנה מידה גדול על מנת לממן ולהתקין אמנות ציבורית. פרטי תוכניות אלו משתנים במקומות שונים בעולם. אחוזים עבור תוכניות אמנות משמשים למימון אמנות ציבורית כאשר אין מימון כלשהו, פרטי או מיוחד של אמנות ציבורית. תוכניות דומות, כמו אמנות במקומות ציבוריים, מנסות להשיג מטרות דומות על ידי דרישה כי אמנות ציבורית תהיה חלק מפרויקט, אך לעיתים קרובות הן מאפשרות למפתחים לשלם אגרות במקום לקרן אמנות ציבורית כחלופה.

## היסטוריה
### אירופה
בפינלנד, רעיון האחוז לאמנות מוצג לראשונה באופן רשמי כמדיניות ממשלתית בקשר לבניית בניין הפרלמנט הפיני בתחילת שנות ה-30 של המאה ה-20, אך הרעיון יושם רק ב-1939. בשנת 1956 הרחיבה הממשלה את העיקרון לכל סוגיית המבנים הציבוריים, ובמהלך שנות ה-60 גם עיריות בודדות בפינלנד הכינו תוכניות פרטיות משלהן. בשנת 1981 המליץ איגוד הרשויות המקומיות והאזוריות בפינלנד כי כדאי להרחיב את הרעיון לכל ההיבטים של הסביבה העירונית והציבורית. בשנת 1991 הפכה עיריית הלסינקי לעיר הראשונה שאימצה את המדיניות עבור כל פרויקטי הבנייה, מה שהוביל לצמיחה עצומה באמנות עירונית, אפילו בתוך אזורי פרברים. בשנת 2015 מימן משרד החינוך והתרבות הפיני מדריך זמין לנותני החסות של יצירות אמנות ציבוריות תחת הכותרת "The Handbook of the Percent For Art Principle in Finland", שמתפרסם גם באנגלית.

מאז 1951, בצרפת החלו להקצות אחוז אחד מעלות כל העבודות הציבוריות להזמנת יצירת אמנות ציבורית.

באירלנד ההקצאה עומדת על אחוז אחד מהעלות של כל העבודות הציבוריות להזמנת יצירת אמנות ציבורית. התוכנית הוצגה ב-1978, והורחבה לכל משרדי הממשלה ב-1997.   אחוז לאמנות מקודם גם עבור פרויקטי בנייה פרטיים וציבוריים ותשתיות בצפון אירלנד . 

### ארצות הברית
מ-1934 עד 1943, המדור לציור ופיסול במחלקת האוצר של ארצות הברית עקב אחר מדיניות שדרשה ליישם אחוז אחד מעלות הבניינים הפדרליים כלפי אמנות וקישוט. ב-1959 אימצה פילדלפיה את הפקודה העירונית הראשונה שכזו בארצות הברית. תחומי שיפוט אחרים ומדינות נוספות פעלו בעקבות פעולה זו של פילדלפיה, כולל בולטימור - מרילנד ב-1964, סן פרנסיסקו שבקליפורניה, והוואי ב-1967, וסיאטל בוושינגטון ב-1973. 

למעלה ממחצית מהמדינות בארצות הברית מקיימות כעת תוכניות מסוימות של אחוז לאמנות. ברמה הפדרלית, מאז 1963 מנהל השירותים הכלליים מקיים את תוכנית האמנות באדריכלות, שמקצה חצי אחוז (0.5%) מעלות הבנייה (ציבורית) לפרויקטים של אמנות ציבורית.

## קישורים חיצוניים

## הערות שוליים

קטגוריה:אמנות עכשווית
קטגוריה:ארצות הברית: אמנות
קטגוריה:אמנות במרחב הציבורי
אורי בלופרב

**אורי בלופרב** (נולד ב-14 באוקטובר 1995) הוא שחקן טלוויזיה, קולנוע ותיאטרון ישראלי.

## ביוגרפיה
נולד בתל אביב לדורין וגיורא בלופרב. למד בבית הספר לאמנויות תל אביב ובבית ספר תלמה ילין. בצה"ל שירת בחיל התותחנים.

בן זוגה של השחקנית נעמי הררי

## קריירה
### טלוויזיה
החל את הקריירה שלו בשנת 2014, כשהשתתף בעונה הרביעית והחמישית של סדרת הנוער "גאליס". שיחק בסדרת הנוער "מועדון החנונים" כתפקיד ראשי בתפקיד צחי, עד סיום הסדרה בשנת 2016.

בשנת 2016 שיחק בתפקיד ראשי בתור דולב, בעונה השנייה של סדרת הנוער "נעלמים".

בשנת 2018 שיחק את אוריאל בתור המלאך השומר של יניב, בסדרה "המלאך השומר שלי".

בשנת 2021 השתתף בסדרה "פלמ"ח" בתור מאיר. שיחק בעונה הראשונה והשנייה של הסדרה "הבאר" בתור רועי סורקין, ושיחק בסדרת הנוער "בלוגה בלוז" בתור גב גבר.

בשנת 2022 שיחק בסדרת הטלוויזיה "ריקוד האש" בתור שלום.

בשנת 2023 שיחק בסרט ובסדרת הדרמה "המזח" בתור סג"ם רמי דורון.

### קולנוע
בשנת 2017 שיחק בסרט הקומדיה "מועדון החנונים: הסרט", המבוסס על הסדרה המקורית, מועדון החנונים.

בשנת 2019 שיחק בסרט הקולנוע "הרפתקה בשחקים" בתור צביקה טוכסמן.

בשנת 2022 שיחק בסרט הקומדי רומנטי "מתחתנת".

בשנת 2024 שיחק בסרט "פינק ליידי" בתפקיד לייזר.

### תיאטרון
שיחק בהצגות דרמות שונות כמו "מינוטאור", "צומת וולקן", "אחד משלנו", "לא מכניסה את זה הביתה", "מכניס, אבל עד כאן!", "בכורה" ועוד. משחק בתפקיד מרכזי במחזה שורה: מלאכת זיהוי חיים מאת רועי יוסף.
שיחק בתפקיד ראשי בהצגה "כולם היו בניי" בתיאטרון באר שבע.

בשנת 2025 משחק בהצגה האמת בתיאטרון באר שבע ובבימויו של מולי שולמן.
בשנת 2025 משחק בתיאטרון "הבימה" בהצגה "חתונה מאוחרת" על פי סרטו של דובר קוסאשווילי בתפקיד זאזא.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקנים ישראלים
קטגוריה:שחקני תיאטרון ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:ישראלים שנולדו ב-1995
נבז'יס (כדורסל)

**מועדון הכדורסל נבז'יס** (בליטאית: **Krepšinio klubas Nevėžis**), הידוע גם כ**נבז'יס קדאיניאי** (**Nevėžis Kėdainiai**), הוא מועדון כדורסל ליטאי מקדאיניאי המשחק בליגת העל הליטאית בכדורסל.

## היסטוריה
ממוזער|קדאיניאי ארנה, שנבנה ב-2013, הוא אולמה הביתי של הקבוצה.
נבז'יס נוסדה ב-1992, ונקראה על שם נהר נבז'יס, הזורם בעיר קדאיניאי. הקבוצה החלה את דרכה ב-LKBL, הליגה השלישית בליטא, ב-1996, וב-1998 עלתה לליגת המשנה. ב-2002 זכתה באליפות ועלתה לליגת העל הליטאית בכדורסל. בין 2004 ו-2009 העפילה הקבוצה לפלייאוף שש עונות ברציפות, וב-2006 אף הגיעה לחצי הגמר, בו הודחה על ידי האלופה בסופו של דבר ריטאס וילנה 1–2. באותה עונה העפילה נבז'יס לחצי גמר הליגה הבלטית לאחר ניצחון ברבע הגמר על ונטספילס ותבוסה 56–91 לז'לגיריס קובנה. ב-2008 זכתה הקבוצה בתואר הראשון שלה, גביע האתגר של הליגה הבלטית, לאחר ניצחון בגמר 81–68 על VEF ריגה.

ב-2017, לאחר שגברה על רילסקי ספורטיסט וא.א.ק. לרנקה במוקדמות היורופקאפ, העפילה נבז'יס למפעל כלל-אירופי לראשונה בתולדותיה (ובפעם היחידה, נכון ל-2024). בעונת  סיימה הקבוצה במקום הראשון בבית ב', אך בסיבוב השני סיימה במקום השלישי בבית י' והודחה.

## שחקנים
* גאורגיוס קאלאיצאקיס
* פנאיוטיס קאלאיצאקיס
* ארטורס ז'אגרס
* עמית עבו

## עונה אחר עונה

## קישורים חיצוניים

## הערות שוליים

קטגוריה:קבוצות כדורסל ליטאיות